
Republicii Moldova


În conformitate cu dispoziţiile art.73 din Constituţie şi art.47 din Regulamentul Parlamentului se înaintează cu titlu de iniţiativă legislativă proiectul de Lege pentru modificarea Legii cu privire la sistemul de salarizare în sectorul bugetar nr.355-XVI din 23 decembrie 2005.


Anexe: 1) Proiectul de lege vizat;



  2) Notă explicativă la proiect.









Deputaţi în Parlament:
Proiect

L E G E

pentru modificarea Legii cu privire la sistemul de salarizare 

în sectorul bugetar nr.355-XVI din 23 decembrie 2005
Parlamentul adoptă prezenta lege organică. 

Art.I. – Legea cu privire la sistemul de salarizare în sectorul bugetar    nr.355-XVI din 23 decembrie 2005 (Monitorul Oficial al Republicii Moldova, 2006, nr.35-38, art.148), cu modificările ulterioare, se modifică după cum urmează:

1. Anexa nr.1 se expune în redacţia avînd cuprinsul:

"Anexa nr.1

Reţeaua tarifară unică de salarizare a salariaţilor din unităţile bugetare

Grilele de salarii

	Categoriile de salarizare
	Grila de salarii, lei

	1
	600-700

	2
	620-730

	3
	640-760

	4
	660-790

	5
	680-820

	6
	700-850

	7
	720-875

	8
	740-900

	9
	760-920

	10
	780-940

	11
	800-960

	12
	820-980

	13
	840-1000

	14
	860-1020

	15
	900-1075

	16
	950-1140

	17
	900-1100

	18
	950-1150

	19
	1100-1300

	20
	1160-1270

	21
	1225-1450

	22
	1300-2550

	23
	1375-1650

	24
	1475-1750

	25
	1600-1900


II. Indicii de prioritate intersectorială

	
	Indicii de prioritate intersectorială

	1
	2

	1. Funcţii militare specifice apărării naţionale, securităţii statului şi ordinii publice
	1,50

	2. Cercetători ştiinţifici, inclusiv cu funcţii de conducere, din institute şi alte organizaţii de drept public din sfera ştiinţei şi inovării
	1,50

	3. Cadre didactice:
	

	
	din învăţămîntul primar, secundar general, secundar profesional, mediu de specialitate, universitar şi şcolile sportive
	1,20

	
	din învăţămîntul preşcolar, extraşcolar şi alte forme de învăţămînt preuniversitar
	1,30

	4. Medici, farmacişti şi personal medical cu studii medii de specialitate:
	

	
	din expertiza medico-legală
	1,50

	
	din expertiza psihiatrico-legală şi secţiile de anatomie patologică
	1,30

	
	din instituţiile de profil sanitaro-epidemiologic şi din instituţiile de învăţămînt şi asistenţă socială
	1,10

	
	din instituţiile de transfuzie a sîngelui
	1,30

	5. Experţi judiciari
	1,20

	6. Personal artistic şi de creaţie, bibliotecari şi alţi specialişti din domeniul culturii
	1,10

	7. Alte ramuri şi funcţii din sectorul bugetar
	1,00


Notă: Grilele salariilor de funcţie cu aplicarea indicilor de prioritate intersectorială se determină prin înmulţirea cuantumului minim şi, respectiv, maxim al salariului de bază, indicat la categoria respectivă de salarizare, cu indicele de prioritate stabilit pentru domeniul de activitate concret.

(Exemplu: Categoria de salarizare 16: 950 + 1140 (1,10 = 1045 + 1254)."
Art.II. – Guvernul în termen de trei luni:

a) va prezenta Parlamentului propuneri privind aducerea legislaţiei în vigoare în concordanţă cu prezenta lege;

b) va aduce actele sale normative în concordanţă cu prevederile prezentei legi.

PREŞEDINTELE  PARLAMENTULUI

notă  explicativă

la proiectul Legii pentru modificarea Legii cu privire la sistemul 

de salarizare în sectorul bugetar nr.355-XVI din 23 decembrie 2005

Necesitatea elaborării şi adoptării proiectului de lege nominalizat rezultă din următoarele considerente.

În conformitate cu dispoziţiile art.43 alin.(2) din Constituţia Republicii Moldova este prevăzută instituirea unui salariu minim pe economie, adică stabilirea unui salariu minim unic în toate ramurile economiei naţionale.

Modul de stabilire a salariului minim este reglementat prin Legea privind modul de stabilire şi reexaminare a salariului minim nr.1432-XIV din                    28 decembrie 2000. Potrivit art.3 alin.(2) din legea vizată şi art.132 alin.(2) din Codul muncii cuantumul salariului minim se determină în funcţie de condiţiile economice concrete, de nivelul salariului mediu pe economia naţională, de nivelul prognozat al ratei inflaţiei, precum şi de alţi factori social-economici.

În contextul celor expuse este necesar de menţionat că potrivit ultimelor date ale Biroului Naţional de Statistică salariul mediu lunar al unui angajat pe ţară în 2008 constituie 2370 de lei, iar valoarea minimului de existenţă în 2008 atinge cifra de 1315,3 lei pe lună pe o persoană, lucru ce impune obiectiv necesitatea reexaminării cuantumului existent al salariului minim în sfera bugetară de 400 lei pe lună stabilit conform Anexei nr.1 la Legea cu privire la sistemul de salarizare în sectorul bugetar nr.355-XVI din 23 decembrie 2005, care nici pe departe nu acoperă cele mai elementare nevoi ale omului, şi contravine în mod vădit dispoziţiilor art.47 alin.(1) din Constituţie conform cărora statul este obligat să ia măsuri pentru ca orice om să aibă un nivel de trai decent şi ale art.126 alin.(2) lit.g) din Legea Supremă, care prevăd că statul trebuie să asigure crearea condiţiilor pentru creşterea calităţii vieţii (nivelului de trai).

Pornind de la cele menţionate în proiectul de lege elaborat se propune majorarea cuantumului salariului minim pe ţară în vigoare de la 400 la 600 lei cu corelarea grilelor de salarii în funcţie de categoriile de salarizare prevăzute de Reţeaua tarifară unică de salarizare a salariaţilor din unităţile bugetare, cuprinsă în Anexa nr.1 la Legea cu privire la sistemul de salarizare în sectorul bugetar.

Adoptarea proiectului de lege în cauză va contribui la respectarea şi realizarea dezideratelor constituţionale ce garantează fiecărui om un nivel de trai decent, precum şi la îndeplinirea angajamentelor internaţionale asumate de Republica Moldova conform art.1 şi 2 din Convenţia Organizaţiei Internaţionale a Muncii nr.117 privind obiectivele şi normele de bază ale politicii sociale (ratificată prin Hotărîrea Parlamentului nr.593-XIII din 26 septembrie 1995), ce stabilesc că orice politică trebuie să urmărească în primul rînd bunăstarea şi dezvoltarea populaţiei, iar îmbunătăţirea nivelului de trai va fi considerată ca obiectivul principal de dezvoltare economică.

Deputaţii în Parlament:

